Murfreesboro (Tennessee)

Murfreesboro er en by i Rutherford County i delstaten Tennessee i USA. Byen er fylkessete i Rutherford County. I 2010 hadde byen et innbyggertall på 108 755, noe som gjør den til den sjette største byen i delstaten. Murfreesboro er delstatens raskest voksende storby og en av de raskest voksende i USA. Byen gikk fra å ha 44 922 innbyggere i 1990 og 68 816 innbyggere i 2000 til 108 755 innbyggere i 2010. Byen opplevde en befolkningsvekst på 123,9% på 20 år. Det delstatseide universitetet Middle Tennessee State University ligger i byen. Middle Tennessee State University er det største universitetet i Tennessee målt i antall laveregrads-studenter. I 2006 ble Murfreesboro rangert som den åttifjerde beste byen å bo i, i USA av 745 byer med en befolkning over 50 000. Money magazine stod for rangeringen.

Murfreesboro er en del av Nashville storbyområde, som inkludere tretten fylker og med et innbyggertall på 1 617 142 (2011).

 Historie 
Murfreesboro ble fylkessete i Rutherford County i 1811. Den gang het byen Cannonsburgh, oppkalt etter politikeren Newton Cannon. Ikke lenge etter byen fikk navnet Cannonsburgh, skiftet byen navn til det nåværende navnet, Murfreesboro. Byen ble da oppkalt etter Hardy Murfree som var en helt under den amerikanske uavhengighetskrigen.

Ettersom delstaten Tennessee vokste vestover, ble det klart at delstatshovedstaden Knoxville lå for langt vekk for de som bodde i den vestre delen av delstaten. I 1818 ble Murfreesboro delstatshovedstaden i Tennessee. Murfreesboro var delstatshovedstaden i åtte år, til 1826 da ble den flyttet til Nashville, hvor den har vært siden.

Slaget ved Stones River fant sted her fra 31. desember 1862 til 2. januar 1863.

 Største arbeidsgiverne i Murfreesboro 

 #  Arbeidsgiver  Antall ansatte 1.  Rutherford County 3 350 2.  Middle Tennessee State University  1 700 3.  State Farm Operations Center  1 450 4.  Alvin C. York Veterans Administration Medical Center  1 411 5.  Middle Tennessee Medical Center  1 300 6.  Verizon Wireless Call Center  1 083 7.  Murfreesboro city government  827 (fulltid)234 (deltids) 8.  General Mills/Pillsbury Company  750 9.  Johnson Controls, Inc.  750 10. MAHLE Tennex  650 11.  Lewis Brothers Bakeries  525

 Referanser 

 Eksterne lenker 

  Innbyggertall 2010 - 2019 – United States Census Bureau

Kategori:Byer i Rutherford County i Tennessee
Kategori:Byer i Tennessee